Etruščanska umetnost

Etruščani so bili narod na Apeninskem polotoku. Grki in Rimljani so naje gledali kot na posebno ljudstvo. Etruščane prvič zasledimo v 8. stoletju pred našim štetjem. Kultura in umetnost sta se razvili iz podobnih okoliščin in razmer, kakršne so bile v bronasti dobi tudi drugod po takratni Evropi.

Po arhitekturnih spomenikih lahko vidimo, da so prevzemali nekatere grške prvine. Bili so zelo dobri inženirji in novatorji. To lahko vidimo v njihovi gradnji obokov in kupol. Svetišča so poudarjali stebri, trikotno čelo in bogovom namenjene celice.

Grobnica pobarvanih reliefov, zgrajena v 3. St. pr. N. št. Na njenih stenah so obešeni predmeti vsakdanje rabe, zlasti kmečko orodje. Ob stenah so kamnita ležišča s kamnitimi blazinami. Grobnica je zasnovana kot dom za pokojnike. V notranjost grobnice se spustimo po stopnicah, nad grobnico in okoli nje pa so zgrajene kupole.

V kiparstvu in izdelkih umetne obrti so Etruščani za razliko od Grkov upodabljali podobe iz resničnosti in vsakdanjega življenja.

Etruščansko slikarstvo je znano po poslikavah grobnih prostorov. Slikarstvo se je zgledovalo iz umetnostnih tokov Bližnjega vzhoda, iz umetnosti železne dobe in iz stikov z Grčijo. Motivi pri slikanju so bili lov, jahanje, tekmovanja, ples, pojedine, grški miti in slovesnosti. Poslikave so nastajale v dolgem obdobju, zaradi tega so tudi slikarski slogi različni.

Primer v slikarstvu je vidno v tako imenovani Grobnici avgurjev, ki je bila poslikana v etruščanskemu arhajskemu slogu. Barva je brez posebnega senčenja in globine napolnjuje jasno obrisane like. Upodobljeni so prizori pogrebne slovesnosti.